**Make it help it**

Zadaním je navrhnúť efektívnu a inovatívnu mediálnu komunikáciu na podporu Helpi. Zvýšiť povedomie, zapojenie ľudí do darovania a mať motiváciu prispieť. Vychádzame z insightu, že Slovákov zaujímajú udržateľnejšie riešenia, čo nám potvrdzujú aj výskumy a dáta.

Našou ideou bolo inšpirovať Slovákov k ekologickému riešeniu - zbaviť sa nepotrebných vecí s dobrým pocitom. Vytvoríme im tak ideálne podmienky na darovanie.

Cieľovou skupinou je mladý pár Juraj a Zdenka. Majú vyššie vzdelanie, stabilný príjem a sú afinitní voči ekologickým témam a životnému prostrediu. Napriek tomu, že bývajú v centre mesta, vytvorili si vzťah k miestnej komunite.

Mediálnu stratégiu sme rozdelili na awareness a call to action časť. V prvej sa zameriavame na budovanie reachu. Povedomie o HELPI zvýšime pomocou spolupráce s IKEA. Vznikne tak nový produkt HELPI, ktorý predstavuje naše Dobré skrinky. V popise produktu bude vysvetlené celé posolstvo neziskovej organizácei. Ľudia si budú môcť zakúpiť virtuálne produkt a prispieť.

Oslovíme aj Greeninfluencerov – Michal Sabo, Natália Pažická, Zuzana Dutková alebo Viktor VIncze. Z materiálu od IKEA vytvoria DIY návody, ako si ľudia môžu upcyklovať nábytok na Dobré skrinky. Vytvoríme z toho branded content na viaceré platformy, ktorý budeme promovať. Influenceri majú svoje podcasty, kde budeme prítomní pomocou sponzoringu a vytvoríme špeciálne diely, kde bude hosťom zástupca HELPI.

Influenceri ako hostia v TELERÁNE a relácii POSTAV DOM, ZASAĎ STROM, kde ukážu upcyklované skrinky. Takto vytvoríme buzz okolo HELPI. Iné neziskové organizácie naopak vyhľadávajú takýto priestor na uskladnenie. Vzájomne si tak vieme pomôcť.

Doplnením bude aj scénka v obľúbených seriáloch ako je Pán profesor / Oteckovia na tému darovania vecí do Dobrých skriniek. Pretvoríme bežné citylighty na Dobré skrinky, ktoré si môžu ľudia vyskúšať počas júna.

Takto navrhnutou komunikáciou zasiahneme minimálne 85% cieľovej skupiny. Zvýšime povedomie o Helpi. Za zváženie stojí predĺženie kampane a dlhodobá spolupráca s vybranými partnermi.